ନୂଆଦିଲ୍ଲୀ : ଚୀନର ଉହାନ ସହରରୁ ସୃଷ୍ଟି ହୋଇଥିବା କରୋନା ଭୂତାଣୁ(ଭଇରସ୍) ଏବେ ସମଗ୍ର ବିଶ୍ବରେ ମହାମାରୀର ରୂପ ନେଇ ସାରିଛି। ଦିନକୁ ଦିନ କରୋନାରେ ଆକ୍ରାନ୍ତଙ୍କ ସଂଖ୍ୟା ବୃଦ୍ଧି ପାଉଛି। ବିଶ୍ବରେ ଚୀନ ଓ ଇଟାଲୀକୁ ପଛରେ ପକାଇ ଆମେରିକା ଆକ୍ରାନ୍ତରେ ଏକ ନମ୍ବରରେ ରହିଥିବା ବେଳେ ଭାରତକୁ ମଧ୍ୟ ଏହା କବଳିତ କରିବାରେ ବସିଛି। ଏପର୍ୟ୍ୟନ୍ତ କରୋନା ଆକ୍ରାନ୍ତଙ୍କ ସଂଖ୍ୟା ଏକ ହଜାର ଅତିକ୍ରମ କରି ସାରିଥିବା ବେଳେ ମୃତ୍ୟୁ ସଂଖ୍ୟା ୨୭କୁ ବୃଦ୍ଧି ପାଇଛି। ସ୍ଥିତି ନିୟନ୍ତ୍ରଣ ହରାଇବା ପୂର୍ବରୁ ଭାରତରେ ଲକ୍ ଡ଼ାଉନ୍ କରାଯାଇଛି। ତେବେ ଲକ୍ ଡାଉନ ଦେଶରେ ସଂକ୍ରମଣ ହାରରେ ଅଙ୍କୁଶ ଲଗାଇଥିବା ଦେଖାଯାଇଛି।
